מהם הקבצים שדלפו ממיקרוסופט?
חלק מקוד המקור שהחברה משתפת עם מפתחים מורשים
בתגובה רשמית לאתר The Verge, מיקרוסופט אישרה שאותם קבצים שדלפו הם למעשה חלק מקוד המקור שהחברה משתפת עם מפתחים מורשים, כחלק מיוזמת הפיתוח שלה. כלומר, למרות ההנחה שהיה מדובר בעשרות טרה בייטים של נתונים פנימיים שיכלו בקלות להגיע לידיים הלא נכונות, בפועל אותם קבצים שוחררו כבר ביחד עם עדכון הגרסה האחרון – Creators Update, והיו זמינים במשך חודשים ואולי אפילו שנים. גם Beta Archive, האתר שבו פורסמו הקבצים, מיהר לצאת בהבהרה שהתיקייה עצמה מסתכמת ב-1.2GB, ולא בנפח אסטרונומי של 32TB. עוד נאמר כי אותה תיקייה כוללת 12 גרסאות (Releases), כל אחת של 100MB, כך שאין סיכוי שמדובר בקוד מקור. כמו כן מנהלי האתר מיהרו להסיר את קבצי קוד המקור (לטענתם – עשו זאת מרצונם החופשי).
הקבצים שדלפו ממיקרוסופט הם חלק מקוד המקור שהחברה משתפת עם מפתחים מורשים.